CELEX: 62008CA0244
Language: et
Date: 2009-07-16 00:00:00
Title: Kohtuasi C-244/08: Euroopa Kohtu (kaheksas koda) 16. juuli 2009 . aasta otsus –Euroopa Ühenduste Komisjon vs . Itaalia Vabariik (Liikmesriigi kohustuste rikkumine — Kuues käibemaksudirektiiv — Artikkel 17 — Kaheksas direktiiv 79/1072/EMÜ — Artikkel 1 — Kolmeteistkümnes direktiiv 86/560/EMÜ — Artikkel 1 — Käibemaksu tagasimaksmine või mahaarvamine — Maksukohustuslane, kes on asutatud teises liikmesriigis või kolmandas riigis, kuid kellel on majandustegevuse asukoht asjaomases liikmesriigis)

12.9.2009   
            
            
               ET
            
            
               Euroopa Liidu Teataja
            
            
               C 220/12
            
         Euroopa Kohtu (kaheksas koda) 16. juuli 2009. aasta otsus –Euroopa Ühenduste Komisjon vs. Itaalia Vabariik
   (Kohtuasi C-244/08) (1)
   
   (Liikmesriigi kohustuste rikkumine - Kuues käibemaksudirektiiv - Artikkel 17 - Kaheksas direktiiv 79/1072/EMÜ - Artikkel 1 - Kolmeteistkümnes direktiiv 86/560/EMÜ - Artikkel 1 - Käibemaksu tagasimaksmine või mahaarvamine - Maksukohustuslane, kes on asutatud teises liikmesriigis või kolmandas riigis, kuid kellel on majandustegevuse asukoht asjaomases liikmesriigis)
   2009/C 220/20
   Kohtumenetluse keel: itaalia
   
      Pooled
   
   
      Hageja: Euroopa Ühenduste Komisjon (esindajad: A. Aresu ja M. Afonso)
   
      Kostja: Itaalia Vabariik (esindajad: I. Bruni, G. De Bellis ja G. Palmieri)
   
      Ese
   
   Liikmesriigi kohustuste rikkumine — Nõukogu 6. detsembri 1979. aasta kaheksanda direktiivi 79/1072/EMÜ (kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord; EÜT L 331, lk 11; ELT eriväljaanne 09/01, lk 79) artikli 1 ja nõukogu 17. novembri 1986. aasta kolmeteistkümnenda direktiivi 86/560/EMÜ (kumuleeruvate käibemaksudega seotud liikmesriikide õigusaktide ühtlustamise kohta — ühenduse territooriumil registreerimata maksukohustuslastele käibemaksu tagastamise kord; EÜT L 326, lk 40; ELT eriväljaanne 09/01, lk 129) artikli 1 rikkumine — Käibemaksu tagasimaksmine maksukohustuslastele, kelle asukoht ei ole ühenduse territooriumil — Käibemaksu tagasimaksmine maksukohustuslastele, kes on asutatud teises liikmesriigis või kolmandas riigis, kuid kellel on majandustegevuse asukoht Itaalias
   
      Resolutsioon
   
   
               1)
            
            
               Itaalia Vabariik rikkus nõukogu 6. detsembri 1979. aasta kaheksanda direktiivi 79/1072/EMÜ (kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord) artiklit 1 ja nõukogu 17. novembri 1986. aasta kolmeteistkümnenda direktiivi 86/560/EMÜ (kumuleeruvate käibemaksudega seotud liikmesriikide õigusaktide ühtlustamise kohta — ühenduse territooriumil registreerimata maksukohustuslastele käibemaksu tagastamise kord) artiklit 1, kuna ta kohustas maksukohustuslast — kelle peamine asukoht on teises liikmesriigis või kolmandas riigis, kuid kellel on Itaalias majandustegevuse asukoht, kust vaadeldaval ajavahemikul on Itaalias kaupu müüdud või teenuseid osutatud — saama sisendkäibemaksu tagasi mitte mahaarvamise kaudu vaid nimetatud direktiivides ette nähtud skeeme kasutades, kuigi kaupade ja teenuste ost ei olnud toimunud mitte Itaalia majandustegevuse asukoha vaid otseselt peamise asukoha kaudu.
            
         
               2)
            
            
               Mõista kohtukulud välja Itaalia Vabariigilt.
            
         
      (1)  ELT C 209, 15.8.2008.